વિધાનસભા સચિવાલયમાં ૧૦ વર્ષ બાદ પટાવાળાની જગ્યાની જાહેરાત આપવામાં આવી હતી. આ વખતે ઑનલાઈન અરજી મંગાવવામાં આવી છે. અરજીની તારીખ પૂરી થતા જે અરજી આવી તેની સંખ્યાથી ઓફિસરો ચોંકી ઉઠયા. પટાવાળાની ૩૬૮ જગ્યા માટે ર૩ લાખથી વધુ અરજી આવી છે. સરકાર તરફથી આ જગ્યા માટે બે જ યોગ્યતા માંગવામાં આવી છે કે, અરજદાર પાંચમું પાસ હોય અને સાઈકલ ચલાવતા આવડવી જોઇએ. છોકરીઓ અને વિકલાંગો માટે સાઈકલ ચલાવવી જરૂરી નથી. હવે આ અરજીઓનું વિશ્લેષણ કરવામાં આવ્યું તો જાણવા મળ્યું કે, તેમાં પાંચમુ પાસ માત્ર પ૩૦૦૦ લોકો જ છે પરંતુ ૧,પ૩,૦૦૦ લોકો બી.ટેક, બીએસસી, બીકોમ અને બીએ છે.